সুপ্রিম কোর্টে ফের পিছিয়ে গেল ডিএ মামলার শুনানি

দিল্লি: প্রথমে পিছিয়ে গেল এসএসসি, ওবিসি সার্টিফিকেট মামলার শুনানি, আর এবার সুপ্রিম কোর্টে পিছিয়ে গেল রাজ্য সরকারি কর্মীদের ডিএ মামলার শুনানি। শীর্ষ আদালতে এই মামলার পরবর্তী শুনানি হবে মার্চ মাসে। আদালত সূত্রে খবর, নতুন বেঞ্চে হবে এই মামলার শুনানি।

আদালত সূত্রে খবর, মঙ্গলবার রাজ্য সরকারি কর্মীদের ডিএ মামলার শুনানি হয়না সময়ের অভাবে। তাই সেটিকে আপাতত পিছিয়ে দেওয়া হয়। আদালতের তরফ থেকে জানানও হয় মার্চ মাসে হবে মামলার শুনানি কিন্তু এখনও পর্যন্ত দেওয়া হয়নি কোন তারিখ।

আরও পড়ুন: সন্দেশখালি গণধর্ষণ মামলায় হাইকোর্টের দ্বারস্থ নির্যাতিতা

আজ শীর্ষ আদালতে, বিচারপতি ঋষিকেশ রায় এবং বিচারপতি এভিএন ভাট্টির বেঞ্চে শুরু হয় এই মামলার শুনানি। সুপ্রিম কোর্টের ডেইলি কজ লিস্ট অনুযায়ী ডিএ মামলার শুনানি আদালতের চার নম্বর ঘরে হওয়ার কথা ছিল। লিস্টের একদম শেষের দিকে এই মামলা থাকায় আদৌ এই মামলার শুনানি হবে কিনা তা নিয়ে দেখা দেয় সংশয় প্রথম থেকেই। কারণ এই প্রমাণ ভুরি ভুরি রয়েছে সময়ের অভাবে শুনানি শেষমেষ হয় না বলে। আর সেই আন্দাজ কেই সত্যি করে আজ পিছিয়ে গেল রাজ্য সরকারি কর্মীদের ডিএ মামলার শুনানি।

উল্লেখ্য, ২০২২ সালের ১৮ নভেম্বর সুপ্রিম কোর্টে প্রথমবার ওঠে ডিএ মামলা। ২০২৪ সালের ডিসেম্বরে এই মামলার শুনানির সময় শীর্ষ আদালতের বিচারপতিরা জানান এই মামলার বিস্তারিত শুনানি প্রয়োজন। তারপরে সুপ্রিম কোর্টের তরফ থেকে আজকে শুনানির দিন ধার্য করা হয়। কিন্তু সময়ের অভাবে পিছিয়ে গেল আজকে সেই শুনানি।

দেখুন অন্য খবর